На основу члана 55, 57 и 60. Закона о јавним набавкама (,,Службени гласник РС,, број 124/2012, 14/15 и 68/15, у даљем тексту: Закон) и Одлуке о покретању поступка јавне набавке радова бр.2 број :404-46/2017–II oд 19.07.2017.године, наручилац

**ОПШТИНА БРУС**

**Краља Петра Првог 120, 37220 Брус**

**О б ј а в љ у ј е**

**П О З И В**

**За подношење понуда у отвореном поступку**

**за јавну набавку радова број 2/2017**

**Предмет набавке су радови:** извођење радова на инвестицоном одржавању објекта Средње школе и Хале спортова у Брусу

**Ознака и назив из општег речника набавки :**

45261000 – крововезачки, кровопокривачки и са њима повезани радови;

45262700 – адаптација зграда;

45420000 – радови на уградњи столарије;

45454000 – радови на реконструкцији;

45350000 – машинске инсталације

**Услови за учествовање у поступку:**

Право учешћа умају сва заинтересована лица која испуњавају обавезне и додатне услове за учешће у поступку јавне набавке, у складу са чланом 75. и 76. Закона о јавним набавкама. Испуњеност услова из члана 75. Закона о јавним набавкама доказује се на начин предвиђен чланом 77. став истог Закона. Обавезни и додатни услови које сваки понуђач треба да испуни као и начин на који се доказује испуњеност услова ближе су одређени конкурсном документацијом.

**Критеријум, елементи критеријума за доделу уговора**.

Избор најповољније понуде обавиће се применом критеријума: најниже понуђена цена.

**Начин преузимања конкурсне документације, односно интернет адреса где је конкурсна документација доступна:**

Сви заинтересовани понуђачи могу бесплатно преузети конкурсну документацију на Порталу Управе за јавне набавке: [www.ujn.gov.rs](http://www.ujn.gov.rs) и на интернет страници наручиоца: [www.brus.rs](http://www.brus.rs)

Увид у конкурсну документацију, као и преузимање исте може се извршити и у просторијама наручиоца: Општина Брус, Краља Петра Првог 120, 37220 Брус, сваког радног дана од 7 до 15 часова, до последњег дана рока за подношење понуда. После наведеног рока конкурсна документација се не може преузети.

**Начин подношења понуде и рок за подношење понуде:**

Понуде са потребном документацијом подносе се непосредно (лично) или путем поште, у затвореним ковертама са назнаком – ''НЕ ОТВАРАТИ, Понуда за јавну набавку радова-ИНВЕСТИЦИОНО ОДРЖАВАЊЕ ОБЈЕКТА СРЕДЊЕ ШКОЛЕ И ХАЛЕ СПОРТОВА У БРУСУ, ЈН бр.2/2017'', на адресу: Општина Брус, Краља Петра Првог 120, 37220 Брус.

**Рок за подношење понуда**

је 30 (тридесет) дана од дана објављивања позива на Порталу Управе за јавне набавке , односно до 20.08.2017.године до 13,30 часова. Како дан истека рока пада у недељу, нерадни дан, рок истиче првог наредног радног дана, односно 21.08.2017.године до 13,30 часова.

Понуде које стигну код наручиоца после наведеног рока сматраће се неблаговремено и неће се отварати, већ се након поступка отварања понуда, враћају понуђачу.

**Место, време и начин отварања понуде:**

Јавно отварање понуда обавиће се одмах након истека рока за достављање понуда, односно истог дана, 21.08.2017.године у 14,оо часова (мала сала) у присуству овлашћених представника понуђача и заинтересованих лица на адреси наручиоца :Општина Брус , Краља Петра Првог 120, 37220 Брус.

**Услови под којим представници понуђача могу учествовати у поступку отварања понуда:**

Представници понуђача, да би активно учествовали у поступку отварања понуда, пре почетка отварања понуда морају предати овлашћење за учешће у поступку отварања понуда искључиво у оригиналу, оверено печатом и потписом овлашћеног лица понуђача.

**Рок за доношење одлуке:**

Одлука о додели уговора биће донета у року од 25 дана од дана отварања понуда.

**Лица за контакт:** Весна Јеличић, секретар Средње школе у Брусу

Телефон: 037 825167

Број : 404-47 /2017 – II КОМИСИЈА ЗА ЈАВНУ НАБАВКУ

Дана : 21.07.2017.год. БРОЈ : 2/2017